Henare PeeniPEENI HENARE (Labour—Tāmaki Makaurau): Ā tēnā koe Te Māngai o Te Whare. I a au e pānui ana i tēnei pire ka whakaaro ake ahau ki ōna wāhanga katoa me te kī atu tā te mea ko ngā kaupapa katoa kei roto i tēnei pire i tuku mai i te whenua ka noho tonu ahau ki roto i Te Reo Māori hei whakamana i te ōati i waiho mai e te tupuna a Wī Pere ki Te Motu Whānui hei whakamana ai te whakawhitinga o te rahi pūtea mai i Whakaata Māori ki Te Mātāwai hei whakamana ake i te panonitanga o te ingoa ō ōku ake ki roto o Te Rarawa e Te Whare tēnā tātau katoa.Ka tautoko ahau i ngā mihi kua utaina e Te Minita ki runga i ngā tāngata katoa ka tīmata mai ki a koe e Te Heamana o Te Rōpū Whiriwhiri i ngā Take Māori arā ko Tutehounuku Korako mihi atu ana au ki a ia mō āna mahi katoa ki te ārahi i tēnei pire ki roto i ōna nekehanga katoa. Tuarua ki ngā kaiwhakahaere o te poraka whenua o Wī Pere e mihi atu ana au ki a rātau ia tāima ka tū tēnei pire ki roto i Te Whare ka kite atu ahau ki roto i i ngā tūru ki runga rā anā ko ngā kanohi o te whānau o Wī Pere me Te Rōpū Whakahaere i taua poraka whenua ka mihi atu ahau ki a rātau. Ka mihi anō hoki au ki ngā uri whakatupu ngā hunga o ēnei rangi ngā mātātahi o ēnei rangi me ngā uri whakatupu ka haere ake nei tā te mea ko ngā whakaaro katoa kai roto i tēnei pire mō rātau te take. Ka huri atu ahau ki te wāhanga o te pire e tīni nei i ngā āhuatanga whakahaere o Te Rōpū Whakahaere o Wī Pere. E Te Māngai o Te Whare mehemea e whakaae ana koe ka pānui ahau i tētahi kōrero mai i te tuhinga a Apirana Ngata ki tōna hoa pūmau ki Te Rangi Hīroa i te tau 1932 ko te rā ko te 17 o Hepetema. Ko tana kōrero ki tōna hoa e kī pēnei ana:[Thank you Mr Assistant Speaker. As I was reading this bill I really considered all of its parts and say that because all the matters contained in this bill that released the land I will remain speaking in the Māori language to empower the oath that the ancestor Wī Pere left behind to the nation at large country to give effect to the transferral of the huge fund from Māori Television to Te Mātāwai to the name changes that belonged to mine indeed the House within Te Rarawa salutations to us all! I endorse the tributes accorded by the Minister upon everyone beginning with the chairman of the Māori Affairs Committee namely Tutehounuku Korako. I pay a tribute to him for all his work to guide this bill through all its stages. Secondly to the administrators of the Wī Pere block of land I acknowledge them; each time this bill take place in the House I see in the chairs up there the faces of the Wī Pere family and those of the board of that block of land I pay a tribute to them. I also acknowledge the descendants those ones of these days the younger people and those to come because all the thoughts contained in this bill the purpose is for them. I turn to the part of the bill that amends the functions of the Wī Pere board. Mr Assistant Speaker with your indulgence I will read an excerpt from the writings of Apirana Ngata to his dear friend Te Rangi Hīroa in 1932. The day was 17 September. His words to his colleague went like this:]Too much has been made in the past of the historical circumstances which have led to diverse systems of control or slight peculiarities in title. However since these organisations and policies came into existence there have resulted broadly the following facts: (1) all systems purport to act for the benefit of Māori beneficiaries and (2) Māori land development is equalling the efforts of the Pākehā pioneers of which this country never ceases to boast."Ko aua kupu nā Apirana Ngata ko te kaupapa o Apirana Ngata i a ia i roto i tēnei Whare ko Te Ahu whenua ko te whakamahi whenua kia kōkiri ngātahi i ngā wawata me ngā moemoeā o Te Iwi Māori nā roto i te mahi nā roto i Te Ahu Whenua nō reira e hāngai ana ngā kupu a Apirana Ngata me te ōati a Wī Pere ki ngā mahi e mahia nei e tātau i te rā nei. Nō reira ngā mihi nui ki a rātau nā rātau te whakaaro i tīmata mai i te kaupapa whakahaere o tēnei poraka whenua kō atu i te 100 tau kua pahure ake nei. Ki a ia nei na kai konei tātau i tēnei rangi e whakamana ana i ngā nekehanga e hiahia ana e Te Poari Whakahaere. E kī ana Te Minita ki Te Whare i te rā nei nā rātau ēnei hiahia nā rātau te hiahia kia tīni ngā āhuatanga whakahaere e hāpai ana e rātau. Nō reira ka mihi atu ahau ki aua whakaaro nui! Ēngari ka kapohia ake ahau i te pepa tāpiri o tōku hoa mahi nei a Meka Whaitiri te mema Pāremata mō Te Rohe Pōti o Te Ikaroa-Rāwhiti. Ka tautoko ahau i tana pepa hei āhua panoni i tēnei pire i te wā e haere nei ki roto i Te Whare tā te mea ka ū tonu ki Te Kōti Whenua Māori te mana whakahaere i tēnei whenua. Ka tautoko ahau i tēnā ēngari nā runga i te whakaiti me te hūmārie o tōku hoa mahi nei anā! Kua whakakorengia e Te Whare taua whakaaro ēngari ka waiho nā atu hei whakaaroaro mā tātau katoa i a tātou e hāpai ana i Te Ture Whenua Māori e haere ake nei i tēnei wā. Ka tahuri atu ahau ki te wāhanga o te pire e hāngai ana ki a Whakaata Māori. I te wā o te komiti ki roto i te Whare nui nei i pātai atu ahau ki Te Minita ko te aha te āhua $3 miriona ka kapohia tēnei pire mai i Te Whakaata Māori atu ki Te Mātāwai te kaikawe moemoeā mō Te Iwi Māori e pā ana ki Te Reo. Kīhai au i rongo i tetahi whakautu! Kīhai Te Minita i whakautu ki taku pātai tā te mea kotahi tau i āianei nā Te Mātāwai ki runga i te mata o te whenua. I haere atu ahau ki ngā hui me te pātai atu ka aha Te Mātāwai mō tō tātau Reo Māori? Korekau he whakautu ki waku pātai! E pērā ana ki roto i tēnei Whare! Ka waiho na atu tērā whakaaro ki runga i te papa o tō tātou Whare i te rā nei me te hiahia ā taihoa ake nei tātau ka aro haehae i ngā mahi a Te Mātāwai. Ko reira tātau ka kite mehemea ka whai hua te āhua $3 miriona i roto i tēnei pire i kapohia ake mai i a Whakaata Māori na ka whakawhitia atu ki Te Mātāwai. Kāti ka waiho na atu tērā wāhanga ki reira. Ka tahuri atu ahau ki te wahanga e pā ana ki ōku ake o Te Rarawa. Ka tīnihia te ingoa o Te Rūnanga o Te Rarawa ki tētahi ingoa hou. I taua tāima tonu i pātai atu ahau ki Te Minita mehemea ka huri ngā whakaaro ki te pire e pā ana ki Ngā Hao Ika. Ko reira ka whakaritea i ngā kōrero kei roto i taua pire he aha nei na te mana o te iwi? I whakamanahia ko ngā iwi ki roto i taua pire! Ko te wāhanga ki roto i Te Māori Purposes Bill i te rā nei ka tīnihia te ingoa o Te Rarawa! Ka kī atu ahau ki Te Minita mehemea ka pērā ka āhei ētahi atu iwi ki te tahuri i ngā whakaaro ki tērā atu pire? Panonihia ngā kupu kai roto? Ko reira ka whai mana ngā iwi hou ngā hapū hou ki roto i ngā pire o te wā nei. Ka waiho na atu tērā whakaaro ki runga i te papa i te rā nei ēngari ka mihi atu ahau ki Te Rūnanga o Te Rarawa i whakaritea nei ki roto i tēnei pire i tētahi kōnae iti hei tiaki nei i ngā rawa i ngā pūtea ka whakahokia atu ki Te Rarawa ā taihoa ake nei. Nō reira ngā mihi nui ki a rātau me te whakaaro nui kia tiakina pai e rātau kia tuku pai e rātau i ngā hua me ngā rawa kei a rātau i tēnei wā. Hei whakakapi ake i taku kōrero i te rā nei i a au e pānui ana i ngā āhuatanga katoa ki roto i tēnei pire he aha nei na ōna ōritetanga? Ko te oati ki ā tātau Te Iwi Māori ko Te Reo Māori kōrerohia! Ka kite atu ahau ki roto i ngā wāhanga o tēnei pire. He aha tētahi atu oati ki roto i tēnei pire? Ka waiho na atu mō Te Iwi Māori tēnā! Ka whakamahia tō whenua mō ngā uri whakatupu e haere ake nei. Ko reira ahau mutu ai tēnei i kōrero ki mua i te aroaro o tō tātau Whare i te rā nei kāti! Ngā mihi nui ki a koe otirā ki a tātau katoa—tū ake Te Reo Māori tēnā koutou tēnā koutou kia ora tātau katoa![Those words of Apirana Ngata was his platform while he was in this House was farming making the land work and jointly promoting aspirations and dreams of the Māori people through work and farming so Apirana Ngata's words and Wī Pere's oath in regards to the work done by us today are relevant. Therefore accolades to them whose idea it was to initiate the governance plan of this block of land more than 100 years ago. At this very moment we are here on this day effecting movements required by the board of trustees. The Minister has said to the House today these aspirations belong to them they wanted to change aspects of governance supportive of them. Therefore I commend them for those important thoughts. But I am grabbed by the amendment of my fellow work colleague Meka Whaitiri the representative in Parliament for the electorate of Te Ikaroa-Rāwhiti. I endorse her paper as a means of amending this bill somewhat during the stages it goes through the House because it remains committed to the Māori Land Court the entity that administers this land. I support that but upon the humility and unassuming manner of this work colleague of mine but there you are. The House has abolished that idea but has left it there for us all to mull over as we support the forthcoming land Act at this time. I turn to the part of the bill relating to Māori Television. During the Committee stage in this great House I asked the Minister which part of what appeared to be $3 million was snatched up from Māori Television for Te Mātāwai the dream-bearer of the Māori people in regards to the Māori language. I did no hear any response at all. The Minister did not reply to my query because Te Mātāwai has been in existence upon the earth for only a year. I went along to the meetings and asked: what will Te Mātāwai do for our Māori language? There was no response at all to my questions. The situation is similar in this House.I leave that thought upon the floor of our House today with the desire that in due course we will critically analyse the operations of Te Mātāwai. It is at there at that point that we will see whether the somewhat $3 million gains benefits in this bill that was snatched up from Māori Television and transferred to Te Mātāwai. Enough I will leave that part there. I turn now to the part that relates to me in particular to us of Te Rarawa. The name Te Rūnanga of Te Rarawa was changed to a new one. At that very moment I asked the Minister whether thoughts had turned to the bill regarding fisheries. It was there that an arrangement was made as a consequence of the commentary in that bill as to what exactly was the status of the tribe. The tribes were enacted in that bill. The name of Te Rarawa contained in the part of the Māori Purposes today was changed. Mine to the Minister: if that occurs will other tribes be able to overturn the thoughts to another bill? Change the words therein? And as a result new tribes and subtribes have the mandate in current bills? I leave that thought upon the floor today but I do acknowledge Te Rūnanga of Te Rarawa who arranged one tiny file in this bill to look after the resources and finances that will be returned to Te Rarawa in due course. So a huge tribute to them and the magnificent thought that they protect the assets and resources well that they hold currently. So to conclude my speech today as I was reading all aspects contained in this bill—what then are its similarities? Is it the pledge to us the Māori people to speak the Māori language I see that in the parts of this bill? What other pledge is there in this bill? That is left for the Māori people. Make your land work for descendants to come. There then is where I end this contribution before this House of ours today. Enough—my thanks to you and indeed to us all. Rise up Māori language. Acknowledgments and salutations to you collectively and to us all.]"